Bandić, Obersnel, Jambo, Ronko, Marina Lovrić Merzel... apsolutni su vladari svojih gradova i županija. Gradonačelnici i župani, ti lokalni šerifi, često su moćniji i utjecajniji od bilo kojeg ministra.

Pod svojom kontrolom, osim gradske uprave, nerijetko imaju i sva gradska poduzeća, ovisno o sastavu snaga u gradskim skupštinama ili vijećima. Iako ne raspolažu odveć velikim proračunima, osim kada je riječ o Zagrebu koji ima oko 6 milijardi proračunskih kuna, imaju utjecaj i kontrolu nad svim gradskim zbivanjima. Dodjele poslova, zapošljavanje, uređenje ove ili one ulice, ti mali komunalni problemi i akcije koje zapravo znače život jednog grada, pod njihovom su kontrolom.

Naoštrili se na produžetak

Građani obično vole svoje gradonačelnike, na njih nisu nabrušeni kao na saborske zastupnike i ministre koje doživljavaju kao parazite koji žive na račun poreznih obveznika. I kada im podignu cijenu komunalija, i to nekako brzo zaborave. Zato i ne čudi da pojedini lokalni moćnici u gradskoj vlasti opstaju po pet-šest mandata. Zdravko Ronko upravo se naoštrio da i šesti put vodi Požegu, Milan Bandić i iduće bi četiri godine šefovao Zagrebom...

I kod načelnika, gradonačelnika i župana vrijedi čudan paradoks: što su osebujniji, “luđi”, što se uz njih veže više afera, to su jači i dulje opstaju. Bandić je u tome apsolutni primjer. Slijedi ga i Ronko, ali i Marina Lovrić Merzel. Stipe Gabrić Jambo i Stipe Petrina primjer su luckastih čelnika koji ne bi bili to što jesu da su u kategoriji “normalnih” političara.

Mediji posljednjih dana računaju koliko je gradonačelnika odradilo koliko mandata, pa se došlo do toga da je njih 37 na vlasti već pet mandata, dakle 20 godina. Ispada da su dugovječniji hadezeovci od esdepeovaca. No, potonji drže veće gradove. U Zagrebu su kontrolirali Skupštinu, Rijeka je njihova i Božja, imaju šanse osvojiti Split. Hadezeovci drže manje gradove, i oni imaju šanse u dalmatinskoj metropoli, a nenadmašni su u Gospiću i Ličko-senjskoj županiji.

Što su gradovi manji i dalje od očiju nacionalnih medija, to su lokalni moćnici zaista pravi šerifi. Jednako tako u gradovima koji imaju jake ministre u Vladi gradonačelnici su često samo lutke na njihovu koncu.

Ništa bez njegova znanja

Tako je Božidar Kalmeta, dok je bio ministar prometa, bio stvarni vladar Zadra, a dok je Ivan Šuker bio šef državnih financija, ništa se u Velikoj Gorici nije moglo bez njegova znanja. I Darko Milinović kao ministar zdravstva bio je stvarni šef Gospića.

Sada se HDZ-ova ministarska ekipa, osim Šukera kojeg se lokalni HDZ odrekao, ponovno vraća u svoje utvrde. HDZ je privolio Kalmetu da osvoji još jedan mandat toj stranci u Zadru, a Milinović je nositelj liste u Lici.

>>Televizijske ekipe pratit će tijek izbora iz stranačkih stožera

>>Umjesto uobičajeno za stolom, predstavili se s alatom na livadi

>>HDSSB: Ne dajte se opet prevariti i znajte: SDP jednako je HDZ!

Zoran Vinković Gradonačelničku karijeru Zoran Vinković Gradonačelničku karijeru započeo je kao esdepeovac, a za četvrti mandat natječe se kao hadeesesbeovac. Na prošlim je izborima u podršci za svoju kandidaturu ujedinio SDP, HNS i HDSSB, a prije dvije godine promijenio je dres i prešao u HDSSB. Pri transferu žalio se da je koaliranje SDP-a s Glavaševim HDSSB-om u Đakovu samo jedan od razloga zbog kojeg se zamjerio stranačkom šefu Zoranu Milanoviću te da je šefu zasmetalo to što se nije držao stranačke stege budući da ne dopušta da netko misli svojom glavom. Nedavno je pravomoćno osuđen na osam mjeseci zatvora uvjetno s tri godine kušnje. Utvrđeno je da je Vinković, koji je i saborski zastupnik, na saborske sjednice putovao vozilom u vlasništvu grada te pritom naplaćivao putne troškove kao da je dolazio vlastitim automobilom, čime je oštetio državni proračun za 17 tisuća kuna. Do preuzimanja funkcije prvoga čovjeka Đakova, Vinković je bio voditelj održavanja u distribuciji plina u Ðakovačkom vodovodu i HEP-u. Član SDP-a bio je 20 godina.

Stipe Petrina Osebujni načelnik Primo&s Stipe Petrina Osebujni načelnik Primoštena zbog svog načina izražavanja često je na meti javnosti. Kritizira, ne birajući riječi čak ni u službenim dopisima, stranke, kolege političare, suce, sunčao se gol, izaziva pozornost i šarmira sumještane. Nije se libio sucu Općinskog suda u Šibeniku, koji je presudio da jednoj privatnoj kući općina Primošten mora omogućiti priključak na vodovod, poslati dokument s općinskim žigom u kojem ga vulgarnim rječnikom šalje u rodno mjesto, a zapisničarku naziva prasicom. Popratio je to još nizom psovki u medijima. U svom osebujnom stilu aktivan je i na društvenoj mreži Facebook. Na ovim je izborima krenuo po treći mandat, a ima samo jednog protukandidata. S predizbornih plakata mu strše loga svih stranaka s natpisom “Isto sranje – drugo pakovanje! A niste mi virovali” ne bi li sugrađane na svoj način podsjetio da su sve stranke iste. Više je poznat po živopisnom izričaju nego po načelničkim potezima. Osim ako u političku odluku ne ubrojimo njegov savjet građanima da ne plaćaju radiotelevizijsku pretplatu.

Stipe Gabrić Jambo Metkovski “kra Stipe Gabrić Jambo Metkovski “kralj mandarina” u svome kraju ode na svaki sprovod. Pazi na ljudske detalje. Haesesovac je na prošle izbore 2009., uz blagoslov tadašnjeg predsjednika HSS-a Josipa Friščića, izašao sa svojom nezavisnom listom, a kasnije su njegovi vijećnici promijenili boje i prešli u HSS. Time su unutar županije stvorena dva tabora stranke. U dubrovačko-neretvanskom kraju držao je većinu HDZ-u, no sada daje signale da bi županijskom skupštinom želio ovladati u suradnji sa SDP-om. Ta mu je stranka sada poželjna iako je za Arsena Bauka, šefa županijskog SDP-a, prije govorio da je “crveni pauk s malim mudima”. Afere koje se vežu uz njegovo ime nisu mu smetale na prijašnjim izborima i ove godine natječe se za peti mandat. Sugrađanima je omiljen jer, otvoreno priznaje, rado će povući svoje veze da im pomogne. Nije se ustručavao priznati da rado okrene broj ministra zdravlja Rajka Ostojića da pogura Neretljane na listi čekanja. – Mi smo samo po Ustavu socijalna država, ali ako nemate vezu u Zagrebu, nekoga tko će vam smjestiti nekog u bolnicu, možete s teškom dijagnozom čekati 400 dana doma i umrijeti – pojasnio je Jambo. Nedavno je protiv njega podignuta optužnica vezana uz isplatu šteta od elementarne nepogode u ljeto 2003. Poznat je i po aferi “Bunda i dragulji” u kojoj ga je Metkovac Lukica Kadijević optužio da je preko njega od švercera kupovao skupocjene bunde Fendi i markirane dragulje za dame iz političkih krugova u vrijednosti od 345.000 eura.

Milan Bandić Aktualni gradonačelnik Zag Milan Bandić Aktualni gradonačelnik Zagreba je nakon dva uzastopna poraza, na predsjedničkim i na parlamentarnim izborima, poput feniksa izašao iz pepela. Prvi put ide na lokalne izbore bez stranke iza sebe, a gradonačelničku poziciju u kampanji iskorištava najviše što može. Marketinški maher u samopromociji opet je na sebe privukao reflektore. Od jutra do mraka na terenu, na svim događanjima, kameleonski se prilagođava situaciji pretvarajući se u idealni model za kamere. Ne propušta u trenu osmisliti atraktivnu “foru” koja će ljudima zapeti u uhu ili biti odličan motiv za snimku. Osim populističkog “starleta-marketinga”, povukao je politički potez okruživši se stručnim i prepoznatljivim ljudima. Cilj mu nije samo ostati gradonačelnik, već osvojiti što veću podršku u Skupštini. Prema dosadašnjim anketama, u utrci na lokalnim izborima nisu mu naštetile ni brojne afere koje su tijekom godina vezane uz njega, ni dva poraza, ni izbacivanje iz SDP-a, ni samohvala življenja socijaldemokracije uz istodobno koketiranje s radikalnom desnicom poput davanja priznanja Judith Reisman. Milan Bandić osokoljen anketama koje mu predviđaju pobjedu potpuno je vratio snagu koja se topila nakon izbornih poraza. Štoviše, u njegovu pobjedu vjeruju i pojedinci u SDP-u te u koalicijskom im partneru HNS-u. Bandiću i njegovi protivnici priznaju ogromnu energiju i političku lukavštinu. Često ga se opisuje kao čovjeka od teflona jer mu afere i skandali ne ostavljaju trajnije posljedice. Ipak, osvoji li izbore, Bandić se kani riješiti dijela ekipe koja ga je pratila svih tih godina. Neki će u mirovinu, a neki su, kako je rekao, izgubili motiv. No, iza toga “izgubili motiv” vjerojatno se kriju oni opterećeni skandalima, poput gradskog ministra zdravstva Zvonimira Šostara čiju je “karijeru” obilježilo i druženje s prostitutkama. Bandić je očito odlučio osvježiti tim i riješiti se onih koji su mu postali teret.

Vojko Obersnel Gradonačelnik iz redova Vojko Obersnel Gradonačelnik iz redova SDP-a na čelu je Rijeke zamijenio sadašnjeg ministra financija Slavka Linića, u čijemu je mandatu bio član poglavarstva i pročelnik za zdravstvo i socijalnu skrb. Ovaj mjesec kreće u utrku po peti mandat, a prije četiri godine pobijedio je već u prvom krugu. Prema sadašnjim anketama, za pobjedu u prvom krugu nedostaje mu nekoliko postotnih poena jer su se u ring lokalnih izbora uključili Hrvatski laburisti koji uzimaju dio iz SDP-ova biračkog bazena. Poznat je pod nadimkom Obi koji vuče još iz gimnazijskih dana, priznaje u službenoj biografiji, a nadjenuo mu ga je prijatelj Dule. Svoju biografiju začinio je zanimljivim detaljima kako je do šeste godine živio s bakom u Bribiru gdje je lovio žabe, skakavce, leptire i jegulje u bribirskom potoku, penjao se po stijenama, muzao ovce i krave. Jednom je propao kroz dimnjak napuštene kuće ganjajući šišmiša, zbog čega tjedan dana nije mogao hodati. Najdraže alkoholno piće mu je Jack Daniels, a bezalkoholno riječka voda iz “špine”. Prije nešto više od tri godine okrznula ga je afera zbog istrage policije Primorsko-goranske županije da je pogodovao privatnoj tvrtki Tržnice Rijeka i oštetio gradski proračun za 80 milijuna kuna. Istraga se pak pokazala kao lažna uzbuna, Obi je izašao čist, a slučaj je zatvoren.

Pjerino Bebić Proslavio se i receptom z Pjerino Bebić Proslavio se i receptom za jastog -dijetu S nezavisnom listom Dica s pjace nametnuo se kao mladi gradonačelnik Hvara i na vlasti opstaje uz podršku HDZ-a. Prije toga bio je zaposlen u PR agenciji, a karijeru je počeo radeći u tvrtki Stipe Gabrića Jamba – prvo na marketingu, pa u transportu i u konačnici na otkupu voća i povrća. Ležernim stilom, pazeći na modne detalje, u fokus javnosti došao je za pregovora s Orco grupom koja je preuzela hvarske hotele. Kako je Hvar za elitne goste, tako i gradonačelnik ima elitni jelovnik, pa je prije nekoliko godina zaintrigirao novinare hvaleći se da je na jastog-dijeti. Ona glasi: svaki dan jedi pašta šutu od jastoga, ali jedi ili samo paštu s umakom ili samo jastoga. Nedavno je najglasnije graknuo protiv Vladine odluke o poskupljenju trajektnih karata i ukidanju broja linija. Sustavno uništavaju život na otocima i turizam, poručio je, odlučivši da će registrirati izletnički brod i samostalno prevoziti turiste do Hvara.

Pamti se kako je Mladen Karlić skočio u Pamti se kako je Mladen Karlić skočio u bazen Šesnaest godina vladanja Vinkovcima, Mladenu Karliću nije dovoljno. Ide u bitku za još jedan mandat na čelu tog slavonskoga grada. Izvan Slavonije rijetki bi vjerojatno znali za Karlića, unatoč dugom gradonačelničkom stažu, da svojedobno nije izveo svojevrsni spektakl. Na otvaranju bazena u Vinkovcima skočio je u vodu potpuno svečano odjeven, a njegov je salto oduševio i tadašnju premijerku Jadranku Kosor koja je nazočila svečanosti. Ta je snimka osvanula u svim vijestima, a Karlovićev skok ostat će zapamćen.

Marina Lovrić Merzel Sisačko-moslavačka Marina Lovrić Merzel Sisačko-moslavačka županica osebujna je političarka kojoj se nastoje prilijepiti i najbizarnije afere, ali njoj to, kao i Bandiću, očito samo ide u prilog. Marina Lovrić Merzel županijom upravlja već dva mandata, a među bljedunjavim i neatraktivnim županima jedina je žena. I najprepoznatljivija je. Atraktivna i uvijek dotjerana županica igra na kartu šarma i širokog osmijeha. I kad je napadaju da je preko lažne uputnice na račun HZZO-a obavila plastičnu operaciju u sisačkoj bolnici, namjestit će osmijeh i objasniti kako su to sve “mučke laži”. I DORH je utvrdio da su optužbe neosnovane. Optuživali su je i da je na račun županije kupila jaja za sinovu svadbu i da ima više savjetnika od predsjednika... Marina Lovrić Merzel za izbore je okupila široku koaliciju od devet stranaka i ne namjerava svoj ured prepustiti nikome. U lipnju 2012. izabrana je i u Predsjedništvo SDP-a, a kada je Zlatko Komadina smijenjen s mjesta ministra prometa prolomio se trač da će na njegovo mjesto doći ona. Lovrić Merzel je to oštro demantirala, ali njezine ambicije su zasigurno veće od funkcije županice. U partiji je brzo napredovala, a u svojoj se biografiji hvali da je i nositeljica Spomenice Domovinskog rata. Karijeru je počela u sisačkoj bolnici kao medicinska sestra.

Giovanni Sponza Giovanni Sponza jo&scar Giovanni Sponza Giovanni Sponza još je jedan dugovječni IDS-ov gradonačelnik. Šef rovinjske gradske uprave već je dvanaest godina, a ujedno je i saborski zastupnik. U Saboru je zamijenio istarskog župana Ivana Jakovčića koji je svoju fotelju u Istarskoj županiji, naravno pobijedi li na izborima, namijenio mladom Valteru Flegi. Sponza je često na meti aktivista Ladonje koji ga prozivaju za loše upravljanje gradom. IDS ga je, pak, jednoglasno predložio za još jednu gradonačelničku kandidaturu jer je “Rovinj uspješno vodio u teškim vremenima, stvarajući uvjete za održivi razvoj na osnovi kojeg je Rovinj dobio brojna priznanja.” Za razliku od drugih čelnika malih gradova koji su poznati i izvan svoje sredine, Sponza je relativno nepoznat izvan istarskih okvira. On se pak hvali kako je 12 godina njegova gradonačelničkog staža prošlo bez afera. No, kada se “proguglaju” lokalni mediji pronaći će se i tekstovi o tome kako je Sponza imao čak sedam savjetnika. Unatoč tome što su sve te pozicije već pokrivene pročelničkim mjestima. Naknade tih savjetnika bile su izazvale i zanimanje Državne revizije. Sponza je, pak, smatrao da su savjetnici opravdani i njihove naknade utemeljene gradskim statutom. Njihove funkcije opravdao je potrebom ubrzavanja projekata.

Za Tulija Demetliku u Istri se i te kako Za Tulija Demetliku u Istri se i te kako zna Široj javnosti ime Tulija Demetlike zasigurno nije odveć poznato. No, u Istri se za njega zna. Već 12 godina upravlja Labinom, a gradonačelnik želi biti i iduće četiri. Po četvrti mandat ide u koaliciji s HSU-om i HNS-om. Iako je IDS na nacionalnoj razini partner Kukuriku koalicije, ljubav sa SDP-om pukla je u Istri jer socijaldemokrati žele ojačati svoje pozicije na Poluotoku i s trona dugogodišnje vladavine svrgnuti ideesovce. Tako je SDP, prema pisanju lokalnih medija, jedini iz Kukuriku koalicije odbio savezništvo s IDS-om u Labinu. Demetlika je i u vrhu stranke budući da je potpredsjednik IDS-a. Rođen je 1958. godine i inženjer je elektrotehnike. Devedesetih je godina bio tehnički direktor u Elektri Labin. Od devedesetih je i u lokalnoj politici, a počeo je kao član Izvršnog vijeća općine Labin.

Josipa Rimac otvara vrata i ondje gdje c Josipa Rimac otvara vrata i ondje gdje caruju kukurikavci Osim po Oluji, Knin je poznat i po mladoj i atraktivnoj HDZ-ovoj gradonačelnici Josipi Rimac. Prije osam godina, kada je prvi put postala šeficom Knina, bila je najmlađa gradonačelnica, a sada se bori za treći mandat. Zgodna Josipa otvara vrata i ondje gdje caruju kukurikavci. Uporna i svjesna svog šarma za Knin uvijek iskamči koju kunu i koji kilometar novog asfalta. Nerazvijeni gradić iz dalmatinskog zaleđa u Josipi Rimac ima promotoricu kojoj nije problem i nekoliko puta tjedno potegnuti do Zagreba i žicati lovu za svoje projekte.

Zlatko Komadina ( Župan, a ne ministar) Zlatko Komadina ( Župan, a ne ministar) Zbog njega se mijenjao zakon, dizala galama u Saboru, a sve da bi s mjesta župana mogao na funkciju ministra prometa bez ponovljenih izbora u Primorsko-goranskoj županiji. Ipak, Zlatko Komadina, dugogodišnji SDP-ov župan, neslavno je i vrlo kratko završio ministarsku karijeru. Iako je formalno obrazloženje bilo da se povlači zbog narušena zdravlja, pozadina smjenjivanja bila je sasvim druga. Uostalom, Komadina je, koliko se vidi, brzo ozdravio i spreman je za borbu do još jednog mandata župana. Dolazi iz osme izborne jedinice u kojoj je SDP na parlamentarnim izborima osvojio najviše mandata – 11.

Zdravko Ronko Zdravko Ronko slavonski j Zdravko Ronko Zdravko Ronko slavonski je Bandić. Pravi lokalni šerif, gazda Požege. Taj 63-godišnji esdepeovac počeo je kao porezni inspektor i natukao dosad 43 godine radnog staža, a uz gradonačelničku funkciju usporedo ima i onu saborskog zastupnika. Sada se natječe za šesti gradonačelnički mandat, a bio je dvije godine i požeško-slavonski župan. U Saboru mu, pak, teče drugi mandat. Bez obzira na to što je po broju godina i rada pred mirovinom, po njegovoj se energiji i aktivnostima ne bi dalo zaključiti da se u nju sprema. U Požegi i naseljima koja spadaju pod njegovu nadležnost ne može se ništa organizirati i dogoditi bez njegove nazočnosti. Sve želi imati pod kontrolom, od sportskih, kulturnih, moto, plesnih, povijesnih, folklornih, gljivarskih udruga do vatrogasnih društava i raznoraznih manifestacija. Iako mnogi misle da će ga teško biti ugroziti, u HDZ-u se, ponukani rezultatima izbora za EU, nadaju da bi idući mandat mogao pripasti njima, a iste nade polaže nezavisni vijećnik Nino Smolčić, osoba koja je u protekle četiri godine svojim vijećničkim pitanjima zadavala najviše glavobolje Ronku. On svakako spada u elitni klub gradonačelnika koji su odradili pet mandata i još, nekim čudom ili zaista svojom zaslugom, nisu dosadili biračima.